ASK รูด 9% หลังประกาศเพิ่มทุน 175 ล้านหุ้น จับตาขึ้น XR 28 เม.ย.ส่อไดลูทรอบ 2
ASK รูด 9% หลังประกาศเพิ่มทุน 175 ล้านหุ้น จับตาขึ้น XR 28 เม.ย.ส่อไดลูทรอบ 2
ASK รูด 9% หลังประกาศเพิ่มทุน 175 ล้านหุ้น จับตาขึ้น XR 28 เม.ย.ส่อไดลูทรอบ 2
22 ก.พ. 2564

ผู้สื่อข่าวรายงานว่า ราคาหุ้นบริษัท เอเซียเสริมกิจลีสซิ่ง จำกัด (มหาชน) หรือ ASK ล่าสุด ณ เวลา 12.16 น. อยู่ที่ระดับ 21บาท ปรับตัวลดลง 2.10  บาท หรือ 9.09% สูงสุดที่ระดับ 21.80 บาท ต่ำสุดที่ระดับ 20.70 บาท ด้วยมูลค่าการซื้อขาย 143.57 ล้านบาท
ทั้งนี้ ราคาหุ้น ASK ปรับตัวลดลงอย่างมีนัยสำคัญ หลังจากบริษัทประกาศแผนเพิ่มทุนจดทะเบียนเมื่อคืนวันที่ 19 ก.พ.ที่ผ่านมา การเพิ่มทุนจดทะเบียน โดยบริษัทจะทำการเพิ่มทุนจำนวนหุ้นสามัญที่เพิ่มทุน: 175,947,820 หุ้น มูลค่าที่ตราไว้ (Par) 5.00 บาทต่อหุ้น อัตราส่วน 2 : 1 (หุ้นเดิม : หุ้นใหม่) ราคาจองซื้อ 17.00 บาทต่อหุ้น วันจองซื้อและชำระค่าหุ้น วันที่ 19 พ.ค. 2564 ถึงวันที่ 25 พ.ค. 2564 วันกำหนดรายชื่อผู้ถือหุ้น 28 เม.ย. 2564 วันที่ไม่ได้รับสิทธิจองซื้อหุ้นเพิ่มทุน (XR) 27 เม.ย. 2564
โดยการเพิ่มทุนดังกล่าวจะส่งผลให้ราคาหุ้นเกิด Dilution Effect ตามสัดส่วนหุ้นใหม่ที่เข้าจดทะเบียน ซึ่งหากคำนวณจากราคาปิดเมื่อวันที่ 19 ก.พ.2564 ที่ระดับ 23.10 บาท ที่ราคาใช้สิทธิ 17 บาท ตามสัดส่วน 2 หุ้นเดิมต่อ 1 หุ้นเพิ่มทุน จะส่งผลให้ราคาหุ้นควรอยู่ที่ระดับ 21.06 บาท
อย่างไรก็ตามการ Dilution Effect จะเกิดขึ้นในวันที่ขึ้นเครื่องหมาย XR ในวันที่ 27 เม.ย.2564
 
 
 
 
 
 
 
 
 
 
 
 
 
 
 
 
 
 
 
 
 
 